Daryl Janmaat

Daryl Janmaat (lahir 22 Julai 1989) merupakan pemain bola sepak Belanda yang kini bermain untuk Watford dan pasukan kebangsaan Belanda.

Kerjaya kelab

ADO Den Haag 
Janmaat memulakan kerjanya seniornya di kelab Den Haag pada musim 2007–08.

Heerenveen 
Ketika berusia 19 tahun, beliau menandatangani SC Heerenveen. Ketika perlawanan Liga Europa menentang Hertha Berlin pada 23 Oktober 2009, Janmaat menggantikan Christian Grindheim pada minit ke-73 tetapi beliau menerima kad merah tiga minit kemudian selepas mengasari Nemanja Pejčinović tetapi Heerenveen menang walaupun bermain 10 orang dengan 1–0. Janmaat menjaringkan gol pada perlawanan Liga Europa seterusnya pada 16 Disember 2009 menentang FK Ventspils, 5-0.

Feyenoord 
Pada musim panas 2012, selepas kontraknya tamat, beliau berpindah ke Feyenoord. Beliau pernah bermain bersama kelan itu ketika remaja. Janmaat dibuang padang pada 9 Disember 2012 selepas menerima kad merah kedua ketika Feyenoord seri 2-2 menentang NAC Breda pada perlawanan liga. Pada 17 Mac 2013, beliau menjaringkan gol kemenangan untuk Feyenoord menewaskan FC Utrecht 2–1.

Janmaat menjaringkan gol pertamanya pada musim 2013-14 pada 16 Februari 2014 ketika Feyenoord seri 1-1 menentang NAC Breda. Pada 13 April, beliau menjaringkan gol separuh voli pada minit ke-76 ketika Feyenoord membenam PSV 2–0 pada perlawanan liga.

Newcastle United 
Pada 17 Julai 2014, Janmaat menandatangani kontrak enam tahun bersama Newcastle United dengan bayaran tertutup. Beliau membuat debut untuk Newcastle pada 17 Ogos menentang Manchester City, tewas 2-0. Janmaat menjaringkan gol pertamanya ketika seri 3-3 menentang Crystal Palace pada 30 Ogos.

Kerjaya antarabangsa 
Janmaat membuat penampilan pertama untuk pasukan kebangsaan Belanda pada 7 September 2012 menentang Turki pada perlawanan kelayakan Piala Dunia FIFA 2014, Belanda menang 2-0. Pada 31 Mei 2014, beliau dipilih oleh pengurus Louis van Gaal untuk senarai akhir 23 pemain yang mengambil bahagian di Piala Dunia 2014 di Brazil. Beliau bermain pada 13 Jun pada perlawnan pembukaan menentang juara dunia, Sepanyol, 5-1. Pada perlawanan penentuan tempat ketiga menentang Brazil, Janmaat menggantikan Daley Blind lalu membuat hantaran kepada Georginio Wijnaldum pada masa tambahan lalu skuad Belanda menang 3−0. Belanda kemudian menduduki tempat ketiga kejohanan.

Statistik

Statistik kerjaya

Kelab

Penghargaan

Kelab 
Heerenveen
 Piala KNVB: 2008–09

Antarabangsa 
Belanda
 Piala Dunia FIFA Tempat ketiga: 2014

Rujukan 

Kelahiran 1989
Orang hidup
Pemain bola sepak Belanda
Pemain ADO Den Haag
Pemain SC Heerenveen
Pemain Feyenoord Rotterdam
Pemain Newcastle United F.C.
Pemain Watford F.C.
Pemain Piala Dunia FIFA 2014